**SREDNJA ŠKOLA BEDEKOVČINA**

Gajeva 1, 49221 Bedekovčina

tel. 049/213-994, 213-514

fax. 049/213-585

**Sskola-bedekovcina@kr.t-com.hr**

Klasa:602-07/13-01/05

Urbroj:2197/02-380/1-1-13-05

Bedekovčina, 14.2.2013.

 **URDRUGE VINOGRADARA I VINARA**

 **U KRAPINSKO – ZAGORSKOJ ŽUPANIJI**

**Predmet: Obavijest o obrazovanju poljoprivrednih zanimanja u SŠ Bedekovčini**

 Poštovani!

Želimo Vas upoznati da u SŠ Bedekovčini školujemo u **redovitom obrazovanju** zanimanja u poljoprivrednom sektoru sljedeća zanimanja:

* Poljoprivredni tehničar - trajanje 4 godine
* Cvjećar - trajanje 3 godine
* Vrtlar - trajanje 3 godine

 U sklopu **obrazovanja odraslih** imamo verificirane programe od Ministarstva znanosti, obrazovanja i športa za programe **osposobljavanja za osnovne poslove**:

* + **vinogradar/ka – vinar/ka**
	+ voćar/ka
	+ proizvođač/ica povrća u zaštićenom i otvorenom prostoru
	+ stočar/ka-proizvođač/ica mlijeka
	+ pčelar/ka
	+ cvjećar/ka-aranžer/ka

Zadnjih smo godina uspješno osposobili veliki broj polaznika u KZ Županiji ali i izvan nje. Imamo vlastite predavače-inženjere agronomije, a predavanja vrše i sveučilišni profesori iz zagrebačkog Sveučilišta. Često surađujemo s općinama, udrugama koje u svojim mogućnostima daju i određene subvencije polaznicima.

Možemo se pohvaliti s novim pedološkim laboratorijem gdje je moguće izvršiti analizu tla i dobiti kompletan elaborat. Polaznici osposobljavanja dio vježbi provode i tamo uzimajući uzorke tla. U sklopu škole imamo i suvremeni plastenik za hidroponski uzgoj povrća, vlastiti voćnjak i vinograd.

Slobodni smo Vam stoga **ponuditi mogućnost obrazovanja Vaših članova**, ali i drugih zainteresiranih ljudi u okolici. Ulaskom u EU sve više će se tražiti pismena uvjerenja za proizvodnju i prodaju poljoprivrednih proizvoda zbog sve veće konkurentnosti na tržištu.

Kako Vas najviše zanima osposobljavanje za poslove **vinogradara – vinara** obavještavamo Vas da ćemo u ožujku početi s upisom i osposobljavanjem. Cijena je **3.000,00** kn a uključuje troškove predavanja i vježbi, materijala za učenje, završne provjere znanja i uvjerenja.

Ukoliko su Vaši članovi zainteresirani mogu ispuniti prijavnicu koju šaljemo u prilogu i poslati je na adresu škole do **26.2.2013.** godine ili putem mail-a. Upisi će biti **4.3.2013**. u prostorijama škole u **18 sati**.

Poslovi za koje se polaznici tijekom trajanja programa trebaju osposobiti su poslovi niže razine složenosti, a mogu se sistematizirati na sljedeći način:

* Priprema i analiza tla za uzgoj vinove loze i podizanje vinograda
* Upotreba potrebnih alatki i strojeva
* Održavanje tla i gnojidba
* Rezidba vinove loze (zrela i zelena)
* Prepoznavanje bolesti i nametnika na vinovoj lozi
* Suzbijanje bolesti, štetnika i korova
* Berba i prerada grožđa do mošta i proizvodnja vina
* Njega i analiza mošta i vina
* Zakon o vinu i marketing vina
* Priprema vina za punjenje boce

**NASTAVNI PLAN**

|  |  |  |  |
| --- | --- | --- | --- |
| R.br. | Nastavne cjeline | Broj sati teorijske nastave | Broj sati praktične nastave |
| 1. | Vinogradarstvo | 46 | 20 |
| 2. | Zaštita vinove loze | 10 | 4 |
| 3. | Podrumarstvo | 20 | 6 |
| 4. | Zaštita na radu | 7 | 1 |
| 5. | Provjera znanja | 4 | 2 |
|  | Ukupno | 87 | 33 |
|  | Sveukupno | 120 |

U program osposobljavanja za poslove vinogradara - vinara mogu se upisati samo odrasli polaznici za osobne potrebe i za potrebe organizacija koje ih upućuju na osposobljavanje, a koji su predhodno završili minimalno osnovnu školu i imaju 15 godina.

Cjelokupan program osposobljavanja provodi se u trajanju od 120 nastavnih sati. Teorijska nastava se provodi u trajanju od 87 nastavnih sati, a praktična u trajanju od 33 nastavna sata. Program osposobljavanja će se ostvariti kroz redovnu nastavu.

Polaznici koji zadovolje proveru znanja, kao dokaz o završetku programa dobivaju uvjerenje o osposobljenosti i ista mogu upisati u radnu knjigu.

Polaznici bi trebali donijeti na upis:

 Domovnicu

 Rodni list

 Svjedodžbu bilo koje završene škole (najmanje osnovne škole)

 OIB

Predavanja počinju **11.3.2013. godine u 17 sati**. Odvijati će se u prostorijama naše škole, ali smo ih spremni organizirati i u Vašem mjestu ako bi bilo dovoljno zainteresiranih polaznika i ako bi nam osigurali slobodan prostor.

Vježbe i praktična nastava bi se organizirala dijelom u školi, a dijelom u vinogradima i podrumima.

Za sve dodatne informacije možete se obratiti voditelju obrazovanja odraslih **Damiru Bešeniću** na mail: **damir.besenic@gmail.com**ili na mob. **098 250 647.**

Srdačno Vas pozdravljamo i radujemo se budućoj suradnji.

U privitku Vam šaljemo obrazac prijave,

kojeg možete naći i na našoj internet stranici.

 Voditelj obrazovanja odraslih:

 Damir Bešenić, dipl.ing.građ.